Faistoksen kiekko

Faistoksen kiekko (myös Faistoksen diskos) on Faistoksen palatsikeskuksesta Kreetalta löydetty pyöreä savilevy, jossa on molemmin puolin spiraalin muodossa kohti levyn keskustaa kulkevia kirjoitusmerkkejä. Kiekko on peräisin minolaiselta kaudelta, ajanjaksolta 1800–1625 eaa. Kiekon käyttötarkoitusta ei tiedetä eikä siinä olevaa kirjoitusta ole kyetty luotettavasti tulkitsemaan, mikä tekee siitä yhden arkeologian suurimmista arvoituksista. Tekstistä on esitetty useita eri tulkintoja.

Kiekko löydettiin vuonna 1908 ja se on esillä Iraklionin arkeologisessa museossa.

 Historia 
pienoiskuva|oikea|Faistoksen rakennuksen 101 rauniot. Etualalla huone 8, josta kiekko löydettiin.

Kiekko on yleisimmin ajoitettu keskiselle tai myöhäiselle minolaiselle kaudelle noin vuosiin 1800–1625 eaa. Joidenkin arvioiden mukaan se saattaisi kuitenkin olla myös myöhemmältä ajalta, noin vuosilta 1500–1400 eaa. Kiekon katsotaan yleisesti olevan kreetalaista alkuperää. Koska mistään Kreetalta ei ole löydetty toista vastaavanlaista esinettä, on kuitenkin mahdollista, että se on tuotu saarelle muualta. Kiekon kirjoitusmerkeissä saattaa olla tähän liittyviä viitteitä. Eräs merkeistä esittää harjaksella varustettua kypärää, jonka tyyppinen oli filistealaisten käytössä. Eräs toinen merkeistä puolestaan esittää sarkofagia, joka muistuttaa lyykialaisten käyttämää.

Kiekon löysi eteläisellä Kreetalla sijaitsevan Faistoksen palatsikeskuksen kaivausten yhteydessä italialainen arkeologi Luigi Pernier 3. heinäkuuta 1908. Se löydettiin Faistoksen pääpalatsin koillispuolella sijaitsevan rakennuksen numero 101 huoneesta numero 8 (). Samasta huoneesta löydettiin myös lineaari-A-kirjoitusta sisältänyt savitaulu (PH1). Löytöjen perusteella kyseistä huonetta kutsutaan palatsin arkistoksi. Löytö sai suurta huomiota ja nosti tuolloin muutoin Knossoksen ja Agía Triádan varjoon jääneen Faistoksen arvoa arkeologisena kohteena.

Arkeologi Doro Levi löysi vuonna 1955 Faistoksen palatsin huoneesta numero 25 tuhansien muiden sinettileimasinten ohella leimasimen (HM 992), jossa on sama symboli kuin kiekon kirjoitusmerkissä numero 21. Symbolia ei tunneta muualta, joten löytö todistaa osaltaan Faistoksen kiekon aitouden puolesta ja saattaa myös olla merkki siitä, että kiekko on valmistettu Faistoksessa.

 Esine 
pienoiskuva|oikea|Kiekon A- ja B-puolet Louis Godartin numeroinnilla.

Faistoksen kiekko on tehty terrakotasta eli poltetusta savesta. Kiekko on läpimitaltaan noin 16 senttimetriä, tarkemmin välillä 158–165 millimetriä. Sen paksuus on 16–21 millimetriä.

Kiekossa on kaksi puolta, joista käytetään nimityksiä A ja B. Kummallakin puolella on kirjoitusta, joka kulkee spiraalin muotoisesti ja on mitä ilmeisimmin tarkoitettu luettavaksi ulkolaidalta kohti kiekon keskustaa ja oikealta vasemmalle. On mahdollista, että B-puoleksi nimetty puoli on todellisuudessa kiekon ”etupuoli”.

Koska kaikki saman kirjoitusmerkin esiintymät ovat samanlaisia, merkit on todennäköisesti tehty leimasimilla, mikä tekee siitä vanhimman tunnetun vastaavanlaisen teoksen. Leimasimet oli todennäköisesti tehty puusta, luusta tai kivestä. Merkit on painettu saveen ennen sen polttamista kovaksi. Tarkoituksellinen polttaminen erottaa sen tavallisista minolais-mykeneläisistä savitauluista, jotka ovat palaneet koviksi tulipaloissa.

Kiekko muistuttaa monin tavoin Maglianosta Italiasta viimeistään 1800-luvun lopulla löydettyä pyöreähköä lyijykiekkoa, jossa on spiraalin muodossa etruskinkielistä kirjoitusta. Minolaisista esineistä ainoa tunnettu, jossa on spiraalinmuotoista kirjoitusta, on Knossoksen Mávro Spílaion hautausmaalta vuonna 1926 löydetty kultasormus, jossa on lineaari-A-kirjoitusta.

 Kirjoitus 

Kiekon kirjoituksessa on käytetty 45 eri kirjoitusmerkkiä ja siinä on yhteensä 241 (tai 242, sillä yksi on mahdollisesti tuhoutunut tai poistettu) merkkiä. A-puolella merkkejä on 122 tai 123 ja B-puolella 119. Merkit on ryhmitelty 61 ryhmään tai ”sanaan”. Kiekon A-puolella ryhmiä on 31 ja B-puolella 30. Kussakin ryhmässä on 2–7 merkkiä. Ryhmät on eroteltu toisistaan pystysuorin viivoin. Samoin kirjoituksen rivit on eroteltu toisistaan viivoin. Joidenkin ryhmien viimeisen merkin alapuolella on vinoviiva. Kirjoituksessa on merkkejä siitä, että sitä on korjattu useissa kohdin.

Merkit eivät muistuta minkään muun tunnetun kirjoitusjärjestelmän merkkejä. Kyseessä ei esimerkiksi ole mikään minolaisista tai mykeneläisistä kirjoitusjärjestelmistä (kreetalaiset hieroglyfit, lineaari-A, lineaari-B), egyptiläiset hieroglyfit eikä mikään Lähi-idässä tai Anatoliassa käytetyistä kirjoitusjärjestelmistä. Merkit saattavat kuitenkin edustaa samaa kirjoitusjärjestelmää kuin niin kutsutun Arkalochórin kirveen kirjoitusmerkit.

Merkkien määrästä voi päätellä, että kyseessä on todennäköisesti lineaari-A:n ja lineaari-B:n kaltainen tavukirjoitusjärjestelmä tai jonkinlainen hieroglyfikirjoitus. Merkkejä on liian paljon, jotta ne muodostaisivat aakkoston, ja liian vähän, jotta ne muodostaisivat ideografisen kuvakirjoitusjärjestelmän. Toisaalta merkeillä voi olla kokonaan muu tarkoitus kuin kielen äänteiden kirjoittaminen. Tekstin lyhyys vaikeuttaa luotettavan tulkinnan muodostamista.

 Puoli A 
pienoiskuva|oikea|Kiekon A-puoli.

 (A1) 021213011846 (A2) 244012 (A3) 29450746 (A4) 292934 (A5) 0212044033 (A6) 27450712 (A7) 274408 (A8) 02120618[.] (A9) 312635 (A10) 0212411935 (A11) 01414007 (A12) 021232233846 (A13) 3911 (A14) 022725102318 (A15) 280146 (A16) 0212312646 (A17) 02122727353721 (A18) 332346 (A19) 0212312646 (A20) 022725102318 (A21) 280146 (A22) 0212312646( A23) 02122714321827 (A24) 0618171946 (A25) 312612 (A26) 02121301 (A27) 23193546 (A28) 100338 (A29) 02122727353721 (A30) 1301 (A31) 100338

 Puoli B 
pienoiskuva|oikea|Kiekon B-puoli.

 (B1) 0212224007 (B2) 27450735 (B3) 0237230546 (B4) 222527 (B5) 33242012 (B6) 1623184346 (B7) 13013933 (B8) 1507130118 (B9) 22374225 (B10) 07244035 (B11) 02263640 (B12) 27253801 (B13) 2924242035 (B14) 161418 (B15) 293301 (B16) 0635323933 (B17) 02092701 (B18) 2936070846 (B19) 290813 (B20) 29450746 (B21) 222936070846 (B22) 27342325 (B23) 071835 (B24) 07450746 (B25) 07241824 (B26) 222936070846 (B27) 0930391807 (B28) 0206352307 (B29) 29342325 (B30) 450746

 Merkit 

Faistoksen kiekon kirjoituksessa on käytetty yhteensä 45 eri kirjoitusmerkkiä. Monet niistä esittävät erilaisia ihmis- ja eläinhahmoja, kasveja sekä erilaisia esineitä. Merkkeihin viitataan numeroilla 01–45 Arthur Evansin käyttämän numeroinnin mukaan. Merkeille annetut nimet ovat peräisin Louis Godartilta (1995), mutta eivät välttämättä liity siihen, mitä merkit alun perin ovat kuvanneet. Osaa merkeistä on verrattu Arkalochórin kirveen merkkeihin sekä lineaari-A- ja lineaari-B-kirjoituksen merkkeihin (Werner Nahm 1975, Torsten Timm 2004).

 pienoiskuva|vasen|200px|Yksityiskohta tekstistä. pienoiskuva|vasen|200px|Yksityiskohta tekstistä.

 Nro Merkki  Nimi (Godart) Kuvaus Lkm Huomautuksia Vertailu Arkalochórinkirves Lineaari-A jalineaari-B 01 01 PEDESTRIAN Marssiva ihmishahmo 11   02 02 PLUMED HEAD Ihmisen pää, jolla harjaksella varustettu kypärä 19 Yleisin merkki, aina sanan ensimmäinen merkki 04|20px 04, 07, 10  03 03 TATTOOED HEAD Kalju ihmisen pää sivukuvana, poskessa tatuointi tai koruja 2 Vain kahdesti A-puolella   04 04 CAPTIVE Seisova ihmishahmo, jolla sidotut kädet 1 Vain kerran (A5)   05 05 CHILD Lapsi 1 Vain kerran (B3)   06 06 WOMAN Nainen 4   07 07 HELMET Kellon muotoinen kypärä 18   08 08 GAUNTLET Nyrkki hansikkaassa 5   09 09 TIARA Päähine 2 Vain kahdesti B-puolella   10 10 ARROW Nuoli 4 Vain A-puolella  Tiedosto:Linear A Sign A079.svg A079 ZU 11 11 BOW Jousi 1 Vain kerran (A13)   12 12 SHIELD Kilpi 17 12 kertaa ryhmässä 02-12  Tiedosto:Linear A Sign A078.svg A078 QE 13 13 CLUB Nuija? 6   14 14 MANACLES Käsiraudat tai kahleet 2 Vain kerran kummallakin puolella   15 15 MATTOCK Kuokka 1 Vain kerran (B8)  Tiedosto:Linear A Sign A364.svg A364, Tiedosto:Linear B Ideogram B232.svg B232 16 16 SAW Saha tai veitsi 2 Vain kahdesti B-puolella  Tiedosto:Linear A Sign A074.svg A074 ZE ? 17 17 LID Työkalu nahan leikkaamiseen 1 Vain kerran (A24)  Tiedosto:Linear A Sign A322.svg A322 18 18 BOOMERANG Puusepän kulmamitta 12   Tiedosto:Linear A Sign A037.svg A037 TI 19 19 CARPENTRY PLANE Y-kirjaimen muotoinen 3 Vain A-puolella 11|14px 11 Tiedosto:Linear A Sign A031.svg A031 SA 20 20 DOLIUM Vaasi 2 Vain kahdesti B-puolella   21 21 COMB Kampa? Palatsin pohjapiirros?Vertaa: Knossoksen palatsin pohjapiirros. 2 Vain kahdesti A-puolella   22 22 SLING ? 5 Vain B-puolella  Tiedosto:Linear A Sign A318.svg A318 23 23 COLUMN Nuija 11 13|20px 13 Tiedosto:Linear A Sign A005.svg A005 TO, Tiedosto:Linear A Sign A006.svg A006 NA 24 24 BEEHIVE Pagodan kaltainen rakennus 6  Tiedosto:Linear A Sign A054.svg A054 WA 25 25 SHIP Laiva pystysuunnassaVertaa: minolainen laiva. 7  Tiedosto:Linear A Sign A086.svg A086 26 26 HORN Häränsarvi 6   27 27 HIDE Vuota (härän?) 15   28 28 BULLS LEG Härän jalka 2 Vain kahdesti A-puolella   29 29 CAT Kissaeläimen pää 11 08|20px 08 Tiedosto:Linear A Sign A080.svg A080 MA 30 30 RAM Pässin pää 1 Vain kerran (B27)  Tiedosto:Linear A Sign A013.svg A013 ME, Tiedosto:Linear A Sign A085.svg A085? 31 31 EAGLE Lentävä lintu 5 Vain A-puolella  Tiedosto:Linear A Sign A081.svg A081 KU 32 32 DOVE Istuva kyyhky 3   33 33 TUNNY Kala 6   34 34 BEE Hyönteinen (mehiläinen?) 3  Tiedosto:Linear A Sign A039.svg A039 PI 35 35 PLANE TREE Puu tai muu kasvi (idänplataani?) 11 09|16px 09 Tiedosto:Linear A Sign A004.svg A004 TE 36 36 VINE Oliivipuun haara 4 Vain B-puolella  Tiedosto:Linear A Sign A030.svg A030 NI 37 37 PAPYRUS Kasvi, jossa viuhkamainen kukka (papyrus?) 4   38 38 ROSETTE Kahdeksanterälehtinen kukka (päivänkakkara tai vuokko?) 4   39 39 LILY Ψ-kirjaimen muotoinen kukka (lilja tai sahrami?) 4 02|14px 02 Tiedosto:Linear A Sign A028.svg A028 I 40 40 OX BACK Härkä takaapäin? 6  Tiedosto:Linear A Sign A026.svg A026 RU, Tiedosto:Linear A Sign A027.svg A027 RE 41 41 FLUTE Huilu? 2 Vain kahdesti A-puolella   42 42 GRATER Riivinrauta? 1 Vain kerran (B9)   43 43 STRAINER ? 1 Vain kerran (B4)  Tiedosto:Linear A Sign A066.svg A066 TA2 44 44 SMALL AXE Kirveen terä 1 Vain kerran (A7)   45 45 WAVY BAND Vettä? 6  Tiedosto:Linear A Sign A076.svg A076 RA2

Merkkien esiintymistiheys on seuraava:

 Esiintymien lkm 19  18  17  16  15  14  13  12  11  10  9  8  7   6   5   4  3   2  1  Tiheys  1   1   1       1           1   4            1   6   3   6  3   8  9  Yhteensä 45 eri kirjoitusmerkkiä Yhteensä 19  18  17      15          12  44            7  36  15  24  9  16  9  Yhteensä 241 merkkiä

 Tulkintaehdotuksia 

Tekstistä on vuosikymmenten varrella tehty useita tulkinta- ja jopa käännösehdotuksia. Tekstin on ehdotettu olevan esimerkiksi hymni, rukous, kirous, kirje, lakiteksti, matemaattinen, tähtitieteellinen tai historiallinen dokumentti, kalenteri ja lautapeli. Kiekon tunnettuus on houkutellut monen alan tutkijoita ja lukuisia harrastelijoita esittämään omia tulkintojaan. Osa tulkinnoista perustuu kielelliseen analyysiin ja pyrkii samalla selvittämään sen kielen, jota kirjoitusmerkeillä on kirjoitettu; osa puolestaan perustuu merkkien ei-kielelliseen ideografiseen tulkintaan. Monet tulkinnoista ovat selvästi pseudotieteellisiä ja osa lähestyy esoteriaa (kuten ehdotus siitä, että kyseessä on Atlantiksen kieli). Alla on esitelty tunnetuimpia tieteellisiä tulkintoja.

Mikään esitetyistä tulkinnoista ei ole ainakaan toistaiseksi saavuttanut yleistä hyväksyntää, koska mitään niistä ei voida sen paremmin todistaa oikeaksi kuin vääräksikään. Tämä johtuu tunnetun tekstin lyhyydestä. Siksi tutkimus saattaa olla umpikujassa, ellei samalla kirjoistusjärjestelmällä kirjoitettuja tekstejä löydetä enemmän. Monet tutkijat ovatkin todenneet, että kirjoitus saattaa jäädä ikuiseksi arvoitukseksi.

 Kreikkaa, heettiä tai seemiläistä kieltä 

George Hempl (1911) esitti kirjoituksen olevan joonialaisella kreikalla kirjoitettu uskonnollinen teksti. F. Melian Stawell (1911) esitti kirjoituksen olevan homeerista kreikkaa. Benjamin Schwartzin mukaan se on mykeneläistä kreikkaa. Kevin ja Keith Masseyn (1998) mukaan teksti olisi kreikkaa ja sisältäisi tavaraluettelon, jossa esiintyvät myös kreikkalaiset lukusanat. Kreikaksi tekstin ovat tulkinneet myös mm. Steven Fischer (1988), Derk Ohlenroth (1996) ja Marco Corsini (2008). Jean Faucounau (2002) on tulkinnut tekstin proto-joonialaisella kreikalla kirjoitetuksi Arionin Argoksen pojan (hauta)hymniksi.

Kaikissa näissä tulkinnoissa teksti on nähty kreikankielisenä tavukirjoituksena. Adam Martin (2000) on ehdottanut tekstin olevan kaksikielinen minolais-kreikkalainen teksti, joka on kirjoitettu aakkoskirjoituksella.

Vladimir Georgiev (1976) on esittänyt tekstin olevan heetin kielellä kirjoitettua tavukirjoitusta, Kjell Aartun (1992) puolestaan seemiläisellä kielellä tehtyä tavukirjoitusta.

 Luvialainen kirje 

Winfried Achterbergin (2004) tulkinnan mukaan kiekon merkit on johdettu anatolialaisista hieroglyfeistä ja sen teksti on luvialainen kirje koskien maiden omistusta. Kirje on osoitettu henkilölle nimeltä na-sa-tu (”Nestor”, datiivissa na-sa-ti) heimossa hi-ya-wa (Ahhiyawa eli akhaijit). Tulkinnan mukaan tekstissä esiintyvät myös paikannimet pa-ya-tu (Faistos), ra-su-ta (Lasithi), mi-SARU (Mesara), ku-na-sa (Knossos), sa3-har-wa (Skheria) ja ri-ti-na (Rhytion), sekä henkilönnimi i-du-ma-na (”Idomeneus”), Mesaran hallitsija.

 Rukous äitijumalattarelle 

Gareth Owensin (2014) tulkinnan mukaan teksti olisi minolaisen uskonnon äitijumalattarelle esitetty rukous. Toinen puoli olisi tarkoitettu raskaana olevalle naiselle ja toinen juuri synnyttäneelle naiselle. Tulkinta perustuu merkkien vertailuun kreetalaisiin hieroglyfeihin sekä lineaari-A- ja lineaari-B-kirjoituksiin. Merkkien äännearvo perustuu eräiden lineaari-A-merkkien alustavaan oletettuun tulkintaan. Owensin tulkinnan mukaan eräät usein toistuvat merkit muodostavat toistuvat sanat iqekurja (”odottava äiti/jumalatar”), iqe (”äiti/jumalatar”) ja iqepaje / iqephae (”loistava äiti/jumalatar”). Owens katsoo merkeillä kirjoitetun minolaisen kielen olleen indoeurooppalainen kieli. 

Owensin tulkintaa ei ole kuitenkaan yleisesti hyväksytty. Vaikka lineaari-A:ta voidaan tulkita jonkin verran lineaari-B:n avulla, lineaari-A:n ongelmaa itseään ei ole vielä ratkaistu, puhumattakaan kreetalaisista hieroglyfeistä. Näin eteneminen näistä Faistoksen kiekon merkkien tulkintaan edustaa kriitikoiden mukaan liian suurta hyppyä tuntemattomaan. Lisäksi ei ole todistettua, että kirjoitus edustaisi samaa kieltä kuin lineaari-A. Ei myöskään ole syytä olettaa, että yhteneväisyydet eri kirjoitusjärjestelmien merkkien ulkonäössä tarkoittaisivat yhtenevyyttä ääntämisessä. Näin Owensin tulkinta ei eroa aiemmista siinä, että se jää edelleen sekä todistamattomaksi että kumoamattomaksi.

 Ei-kielitieteellisiä tulkintoja 

Edellisten lisäksi kiekosta on tehty lukuisia tulkintoja, jotka eivät perustu kielen analyysiin vaan merkkien sekä esimerkiksi niiden lukumäärän ja ryhmittelyn tulkitsemiseen muulla tavalla. Osassa tulkinnoista on luovuttu kokonaan siitä ajatuksesta, että kyseessä olisi jotakin kieltä oleva kirjoitus.

Esimerkiksi Leon Pomerance (1976)  ja Hermann Wenzel (1998) ovat tulkinneet kiekon tähtitieteelliseksi dokumentiksi. Wolfgang Reczkon (2009) mukaan se liittyisi auringonpimennysten ajoittamiseen. Andis Kaulins (1980) tulkitsi kiekon matemaattiseksi dokumentiksi.

Ole Hagen (1988) on puolestaan tulkinnut kiekon kalenteriksi. Alan Butlerin (1999) mukaan kyseessä olisi 366-päiväiseen vuoteen perustuva kalenteri. Peter Aleff (1982) ja Helène Whittaker (2005)Whittaker, Helène, "Social and Symbolic Aspects of Minoan writing", European Journal of Archaeology 8:1, 29-41 (2005) doi:10.1177/1461957105058207 ovat nähneet kiekon pelilautana. Axel Hausmann (2002) on yhdistänyt kiekon myyttiin Atlantiksesta.

 Keskustelu aitoudesta 

Kiekkoa pidetään yleisesti aitona, koska sekä sen että merkkiä 21 vastaavan sinettileimasimen löytöhistoria tunnetaan. Taideasiantuntija Jerome Eisenberg (2008) on kuitenkin ehdottanut kiekon olevan sen löytäjän Pernierin tekemä väärennös. Eräänä perusteluna ovat kiekon ainutlaatuisuus sekä sen rakenne, joka poikkeaa muista minolaisista kirjoitukseen käytetyistä saviesineistä. Toisaalta erot voivat selittyä sillä, että esineen tekstityyppi ja käyttötarkoitus ovat erilaisia. Museoviranomaiset eivät ole suostuneet kiekon ajoittamiseen teknisin menetelmin särkymisvaaran vuoksi. Tutkijat eivät ole jakaneet Eisenbergin näkemyksiä ja muun muassa Pavol Hnilan mukaan todisteet aitouden puolesta ovat edelleen vahvemmat kuin todisteet sitä vastaan.

 Lähteet 

 Kirjallisuutta 




 Aiheesta muualla 

Luokka:Esineet
Luokka:Iraklionin arkeologinen museo
Luokka:Minolainen kulttuuri
Luokka:Piirtokirjoitukset
Luokka:Selvittämättömät tekstit ja symbolit